**“Mikrokreditbank” ATBning 2021-2022 yillarga mo‘ljallangan “Sifat boshqaruvi tizimi” siyosati**

**“Mikrokreditbank” aksiyadorlik-tijorat banki** O‘zbekiston Respublikasi Prezidentining 2006 yil 5-maydagi “Mikrokreditbank” aksiyadorlik-tijorat bankini tashkil etish to‘g‘risida”gi PF-3750-sonli Farmoni asosida tashkil etildi.

Bank halqaro moliyaviy institutlar hamda chet el tijorat banklari bilan hamkorlik aloqalarini o‘rnitgan. Ular qatorida, Jahon banki, Hususiy sektorni rivojlantirish Islom korporatsiyasi, Osiyo bankirlar assotsiatsiyasi, Qishloq xo‘jaligini rivojlantirish xalqaro fondi, Germaniya jamg‘arma kassalari fondi kabi tashkilotlar mavjud.

Hozirgi kunda bank «BB-» darajasidagi «Fitch Ratings Ltd.» tashkilotining reytingiga ega. Reyting bahosi - «Barqaror» bo‘lib, u aktivlar sifatining qoniqarli darajada ekanligini, daromadning yaxshiligini, likvidlilik va kapital yetarlilik darajasining talablarga mos ekanligini o‘zida aks ettiradi.

**Bank missiyasi**

Kichik biznes, xususiy tadbirkorlikni rivojlantirish, yakka tartibdagi mehnat faoliyatini, kam ta’minlanganlarni qo‘llab-quvvatlash, hunarmandchilik va kasanachilikni faollashtirish yo‘li bilan yangi ish o‘rinlarini yaratish, ayniqsa qishloq joylarda aholi keng tabaqalarining mikromoliyaviy xizmatlardan bahramand bo‘lishini ta’minlash uchun moliyaviy mablag‘lar berish.

**Bank strategiyasi**

* Moddiy infratuzilmani rivojlantirish;
* Strategik hamkorlikni rivojlantirish;
* IT ni qo‘llashni takomillashtirish;
* Rivojlangan mamlakatlar bank tizimi va mahsulotlarini o‘rganish hamda

joriy qilish.

**Banknig “Sifat boshqaruv tizimi”dagi asosiy maqsad va ustuvor yo‘nalishlari quyidagilardir:**

*Yangi bank xizmatlarini joriy qilish;*

*Bank infratuzilmasini takomillashtirish;*

*Xizmat ko‘rsatish punktlarini ko‘paytirish*

*Bank faoliyatini avtomatlashtirish;*

*O‘zbekiston Respublikasida iqtisodiyotni qo‘llab quvvatlash;*

*Xodimlar malakasini oshirish.*

**“Mikrokreditbank” ATB Boshqaruvi quyidagilarni o‘z zimmasiga oladi:**

Banknig barcha xodimlari tomonidan ISO 9001:2015 sifat boshqaruvi halkaro standarti talablarini bajarish, qonunchilik talablari xamda iste’molchi tomonidan qo‘yilgan talablarni bajarilishini ta’minlash, qo‘yilgan vazifalarni bajarishda kerak bo‘ladigan barcha resurslar bilan ta’minlash;

Har bir ishchi-xodim va rahbariyatda sifat uchun javobgarlik prinsipini ro‘yobga chiqarish, shaxsning oldiga qo‘yilgan maqsad va vazifalarni amalga oshirishda o‘z hissasini qo‘shishga chorlash;

Xalqaro standartlarga mos ravishda ko‘rsatiladigan xizmatlarning sifatini oshira olish qobiliyatiga ega bo‘lgan jamoa tuzish;

O‘tkazilgan tadbirlar natijasiga ko‘ra bir yilda bir bor ushbu sifat yo‘nalishidagi tizimni tahlil qilish, siyosatni qayta ko‘rib chiqish, shuningdek sifat tizimni yaxshilashda tegishli vazifalarni doimo bajarish.